钦定古今图书集成/理学汇编/学行典/第248卷 > 何岳
## 钦定古今图书集成/理学汇编/学行典/第248卷 > 何岳

按《江宁府志》：“何岳，字畏斋，留守卫籍。尝夜行，拾遗金
二百锾，不与家人言，明晨携至故处，有寻至者，问其
数目，封识皆合，遂以还之。其人欲分数金为谢，岳曰：
‘拾金而不敢隐，岂利数金者乎’？其人感谢而去。又尝
授经官室，值主人以事入都，寄一箱于岳中，有数百
金，曰：‘俟遣人来取去’。数年绝不通问，适其侄以他事”
至，因托之寄还。